Anzav a ran e oan bet re lezirek evit mont da welet Des hommes et des dieux er sinema, zoken gant tout ar chare a oa bet tro-dro dar film. Met setu, gant Cannes em eus soñjet e oan poent e welet ^^  Iskis awalch eo ar film. Ar penn-kentañ zo hir hag un tamm  torr-penn. Kroget e oan da gavout-se un tamm hegasus zoken hag a-benn ar fin, dur mare bennak e tro an traoù hag e teu da vezañ dedennus kenañ. Tudennoù ar veleien a zo dreist, e gwirionez int kendrechus evel tud hag evel tud a iliz hag a feiz. Prantadoù fromus kenañ a zo, prantadoù kaozeadennoù simpl ha kreñv war memes tro pe choazh ar pred en ur selaou sonerezh. Ur film speredek eo dam meno hag ouzhpenn-se eo brav-tre ar skeudennoù (ar gweledvaoù dreist-holl).